description: От лекцията на лидера на ДСБ пред актива на партията и Гражданския съвет на РБ

title: Мнения Daily - Промяната не може да бъде спряна

maintext:
© ЮЛИЯ ЛАЗАРОВА
От много време желаем промяна в България и то коренна. Създадохме различни партии в името на промяната, водихме битки и получихме рани. Мнозинството българи още искат промяна. Никой не желае безвремието на прехода: да оцелява ден за ден, да се примирява с подмяната. Зщото вместо в пазарна икономика ние се озовахме под властта на мутрите.Днес промяната вече е неизбежна, а мнозина от нас сякаш се изплашиха от нея. Вразговора ми с директора на Фондация "Конрад Аденауер" отпреди няколко дни ще чуете част от собствените си страхове Той ми каза следното: "Резултатът на ГЕРБ пада, а Реформаторският блок е отново разделен. Очертава се невъзможност за съставяне на дясно-центристко мнозинство в следващия парламент, което поражда притеснение и дори гняв в Брюксел и Берлин".Не знам какво изпитват в Брюксел и Берлин, но аз изпитах възмущение и гняв от тези думи. Защото Брюксел и Берлин не се притесняваха, когато комунистическата мафия укрепна под крилото на нереформираната прокуратура и уби вярата на хората в правосъдието и справедливостта. Когато европейските пари захранваха произвола на местните партийни дерибеи. Когато българската природа падаше жертва на алчност, корупция и мафиотски схеми.Празните приказки и празните доклади продължаваха и продължават да валят, докато национаните ни институции се разкапваха от корупция, но пък набъбваха с нови и нови отдели. Пълнеха се с партийни секретарки, готови да ошушкат и последния лев на предприемача, за да напълнят касата на предизборния щаб или джоба на началника.Това обаче свърши. Аз видях с очите си десни хора от Варна, които гласуваха за кандидата на левицата Радев - с надежда рекетът върху фирмите им да спре. Разговарях с младежи от Хасково, които ми казаха: "Ако кражбите на европейски пари от партийни фирми, които убиват конкуренцията, са дясното; ако това са европейските ценности – ами, не, не ги искаме!".Политическата промяна не може да бъде спряна. Затова днес трябва да бъдем наясно какво ще се промени:Хората гледат на данъците като на нещо зло, защото те не се харчат за тяхно благо - възприемат ги като кражба от бедните и от малкия бизнес, която отива в джоба на партийните олигарси. И това е огромен проблем. Но системата може да се промени или както иска БСП - към повишаване на данъците и увеличаване на кражбите, или както предлагаме ние от ДСБ - към децентрализация и в по-голяма полза за обикновеното българско семейство и средната българска фирма. Гарантирана част от данъците ни да остава за училището на децата ни, за болницата, в която се лекуватме, за сигурността на селото и квартала, в който живеем. И това отново зависи от избора, който ще направим след три месеца.Но може просто да се подмени - ако БСП, АБВ и ДПС назначат свои хора на мястото на гербаджиите и лъже-седесарите. ДСБ предлага друга промяна - едно смело управление да съкрати 50% от излишните институции, да даде още 25% на подчинение на общините и да започне да изкоренява бюрокрацията. Ние нямаме друг избор, освен да изградим малка, професионална и отзивчива държавна и общинска служба – именно служба - защото тя трябва да служи на българите и може да стъпи само на един общ критерий - труд, образование и заслуги.Разходите за образование са се увеличили 11 пъти за последните 15 години, а резултатът се влошава. Но по-важна е посоката на промяната - ако дадем властта на леви и лъжепатриоти, образованието не само ще си остане скъпоплатена печатница на фалшиви дипломи, но може да се превърне и в пропаганден център на исторически лъжи. А бизнесът ще продължава да се оплаква от липса на работна ръка в общини с висока безработица.ДСБ вярва в тясната връзка между общината и училището –между семейството и училището. Тогава всяка община ще знае от какви кадри има нужда, и всяко семейство ще знае какво развитие иска за децата си. В чужбина заминават вече не само студенти, но и гимназисти – това съсипва самата тъкан на нашето бъдеще. Вече не само по-заможните, но и хората с по-малки възможности търсят и намират начин, затъват в дългове, но изпращат децата си в Европа. Този проблем няма да се реши, ако България продължава да обръща гръб на науката и културата си. Парите, вложени в наука днес, са пари, вложени в икономиката и в елитното образование утре.Промяната може да тръгне по пътя на популизма, на финансирането на пенсионната система с дългове. Това значи сметката да платят днешните 20, 30 и 40 годишни, които бездруго не вярват, че за тях някога ще има пенсии. Нещо повече – значи да задължим и неродените с хиляди левове.ДСБ има друг модел – увеличение на пенсиите въз основа на по-високи доходи и повече осигурени лица. На жива икономика, освободена от корупционната хватка. На здрав семеен бизнес и семейно осигуряване, подкрепящи традиционното българско семейство, даващи решение на проблема с обезлюдяването и демографската криза. На смела реформа на трудовия пазар и уреждане на почасовата работа, надомната работа, дистанционната работа.Това трябва да стане въпреки съпротивата на синдикалните и партийни централи, поддържащи икономика от 80-те години на миналия век в интерес на олигарси като работодателите в Бобов дол, където отново загина работник.Тя може да се промени според разбирането на БСП и лъжепатриотите или на ДПС - превиване на гръб на изток и да предадем службите си за сигурност на интересите на двете бивши империи със силен интерес към Балканите.Могат ли нашите страхове да бъдат опровергани? Промяната дойде - но тя може да бъде зло, ако сме пасивни и мислим предимно за себе си. Нашите цели отхвърлят съюз с партиите на статуквото, със "системните" партии на прехода. Трябва да се борим за победа, а това няма как да стане без ясна воля за обединение на личностите и организациите, които са готови на тази борба.Това обединение може да има само две основи - правото и здравият разум. Светът е пред избор, България също е пред истински политически избор. Дошло е време за действие – не в името на нашите лични и партийни сметки, а на богата и сигурна България.


description: Това е най-големият ангажимент, поет от технологична компания, за използване на чиста енергия

title: Google ще използва само енергия от ВЕИ от 2017 г.

maintext:
Централата на Google в Силициевата долина е покрита със слънчеви панели от 2007 г.
договорите за доставка на енергия от ВЕИ в резултат на бързото понижение на цените направи
та
та
евтиния
в
Дългосрочните договори за доставка на енергия от ВЕИ (за 10 - 20 години) също ги направи
Google планира да купи достатъчно енергия от възобновяеми енергийни източници (ВЕИ) през следващата година и по този начин да осигури изцяло нуждите на всички свои центрове за данни и офисите си по целия свят, съобщава Financail Times. Това е един от най-големите жестове на американската интернет компания в подкрепа на борбата с изменението на климата.От Google заявиха, че ангажиментът й ще потвърди, че е "най-голямата корпорация в света, която купува възобновяема енергия" и отбелязва пробив в използването на слънчевата и вятърната енергия, въпреки че досега компанията не е могла да захранва всички свои съоръжения с енергия от ВЕИ.Обещанието на Google е важно и поради факта, че IT секторът се опитва да ограничи консумацията на енергия на своите центрове за данни. Компанията е увеличила потреблението на енергия значително през последните години – в момента консумира 2600 мегаватчаса от ВЕИ източници по сключени договори. Това е 10 пъти повече от количеството енергия, необходимо през 2010 г. за захранването на центровете й за данни, които са най-големият потребител на енергия за компанията.През 2015 г. Google e използвала 5.6 тераватчаса енергия - количество, достатъчно да захрани Сан Франциско за цялата година.Google започна да купува енергия от ВЕИ от 2010 г. и през миналата година е имала подписани дългосрочни договори за такива доставки, които да задоволят 44% от енергийните й нужди. Скокът до 100% енергия от ВЕИ е в резултат на падащите цени и по-голямото предлагане, казва Неа Палмър, директор на енергийната стратегия за инфраструктурата на Google.Въпреки поетите ангажименти част от дейта центровете и офисите на Google продължават и в момента да зависят от "кафява" енергия. Освен това преносните мрежи, управлявани от монополните комунални компании, в редица случаи не могат да дадат информация за източника на енергия, която доставят. Това принуди Google да прибегне до споразумения с различни мрежи, които да гарантират, че купуваната енергия е произведена от възобновяеми източници. В някои региони, например в Скандинавия, компанията е била в състояние да се договори пряко с вятърни паркове, свързани с преносната мрежа, за доставки. В други области е купила енергия от ВЕИ и след това я е препродала на мрежовите оператори.Неотдавнашният скок наслънчеваи вятърнаенергия "най-вариантмного пазари", каза Палмър.по-надежден източник на енергия в дългосрочен план, добави тя.

fasttext_language: bg


description: Продажбите на перилни препарати леко растат и за пръв път течните продукти изместват прахообразните

title: Чисто трио за 100 млн. лв.

maintext:
ТОП 10 на компаниите производители на прахове по продажби в стойност
1. Procter & Gamble
2. Ficosota
3. Henkel & Scwarzkopf
4. Mexon
5. Hayat
6. Unilever
7. Buleko 2000
8. Собствени марки на хипермаркетите
9. Sars group
10. Sano
ТОП 10 на най-продаваните марки през първото полугодие на 2016 г.
1. Savex (Ficosota)
2. Ariel (Procter & Gamble)
3. Persil (Henkel & Scwarzkopf)
4. Rex (Henkel & Scwarzkopf)
5. Bonux (Procter & Gamble)
6. Perwoll (Henkel & Scwarzkopf)
7. Medix (Mexon)
8. Teo Bebe (Ficosota)
9. Bingo (Hayat)
10. Tema (Ficosota)
Източник: Капитал
Анекдотите сравняват добрия прах за пране с добрия любовник, защото миришат хубаво, с тях се чувстваш добре и не оставят никакви следи. Анекдотите сравняват добрия прах за пране с добрия любовник, защото миришат хубаво, с тях се чувстваш добре и не оставят никакви следи.
Изискването на потребителите прахът за пране да създава усещането, че се разтваря напълно в пералнята през тази година е създало новина на сравнително спокойния пазар на перилни препарати с продажби, които всяка година варират с малко (през тази ръстът в стойност е 4%) и е достигнал 90 млн. лв., а заедно с омекотителите – около 112 млн. лв.
Промяната е, че за първи път течните перилни препарати изпреварват прахообразните като дял и стават най-предпочитаната форма за пране, отбелязват от "Хенкел България". Традиционно хората от по-големите градове са по-отворени към новостите и именно там делът на течните препарати е по-голям в сравнение с малките населените места, където използват предимно прахообразни опаковки.
"Потреблението на перилни препарати в България се измества към удобни за употреба и съхранение продукти – течни препарати и капсули. А новостите са в дизайна на опаковките и влаганите в продуктите формули", допълва Георги Георгиев, бранд мениджър "Перилни препарати (Savex и "Тема")" във "Фикосота".
Вече класически са и играчите - триото Procter&Gamble, "Фикосота" и Henkel държи над 80% от пазара.
Според производителите и вносителите няма разлика в ценовото равнище между прах и гел. "Това, което е от значение и интересува потребителя, са броят пранета. Поради различните дозировки на различните перилни препарати броят на пранетата е определящ за избора. При различни продукти с еднакъв брой пранета цените са сравними, коментира Кристина Кирилова, бранд мениджър в "Хенкел България".
Тя допълва, че все още с най-голям дял са по-малките разфасовки прах, но с развитието на търговските вериги делът на по-големите разфасовки постоянно расте, тъй като те привличат потребителите с ниски цени и по-дълъг период за употреба. Неудобството е, че в повечето случаи е нужно да се пазарува с автомобил, за да се купи по-голяма разфасовка.
От "Лавена", които навлизат в пазара на прахове за чувствителна кожа и предназначени за бебета, отбелязват, че средната цена за пазара на една опаковка е 5.42 лв. в този сегмент.
Най-голямо, разбира се, е потреблението на перилни препарати от средния ценови сегмент. "Savex e част от него и марка номер 1 на пазара за периода януари – декември 2015 г. по данни на AC Nielsen", казва Георги Георгиев. Според данните от компаниите, с които "Капитал" разполага, марката продължава да е лидер по продажби и през тази година (виж таблицата).
Като пазарни дялове три производителя си поделят 83% от пазара - Procter & Gamble (Ariel) с дял от 30.6% е със съвсем малка преднина пред българската "Фикосота" с 29%; малко след тях е Henkel с дял от 22.7% и с три бранда в топ 10, като лидер сред тях е Persil. Като брой продадени опаковки "Фикосота" изпреварва другите две компании.
Основната тенденция покупките на перилни препарати да минават през хипермаркетите и супермаркетите се запазва. "Съотношението между модерна и традиционна търговия е приблизително 50/50", отбелязва Георги Георгиев. Като стойност продажбите в малките магазини за хранителни стоки или смесени обекти са под 29% според последните данни.
На пазара има още няколко тенденции – първата е на отмирането на сегмента на продукти за ръчно пране, той е миниатюрен и все повече намалява.
За сметка на това се увеличава търсенето на капсули и добавките за пране, каквито са цветоулавящите кърпички.
"Сегментът е нишов, но расте, тъй като те се използват при всяко пране и потенциалът на категорията е голям", отбелязва Кристина Кирилова.
"Пазарът на омекотители е добре развит и през последните 12 месеца расте умерено в стойност и обем, като най-изявени са ръстовете при българските марки", казва Мартина Първанова, бранд мениджър омекотители във "Фикосота" (марките Savex Soft и Semana).
На българския пазар има три типа омекотители - суперконцентрирани (с доза от 25 мл), концентрирани (от 35 до 55 мл) и разредени (готови за употреба). "Делът от над 75% на концентрираните омекотители продължава да расте за сметка на разредените, които са почти статични", коментира Теодора Караджова, групов бранд мениджър в "Хенкел България" (Silan, Purex и др.). Обяснението за това е, че и при омекотителите, както и при перилните препарати, от значение е броят на възможните от една опаковка пранета, а не нетното й количество.
Тенденциите в световен мащаб за компактност на съдържанието на продуктите
Мартина Първанова обяснява с предимствата на концентрираните формули - удобство и благоприятен ефект върху опазването на природата.
В България най-продавана е разфасовката от един литър за разлика от съседните пазари - в Румъния и Македония например най-търсени са двулитровите опаковки.
Според Мартина Първанова най-търсени са омекотителите с класически "сини" алдехидни аромати, които носят усещане за свежест и чистота. "Тежките и по-изразено парфюмни композиции също се харесват, най-вече от потребителите над 40 г. Появяват се и все повече плодови и гурме аромати, но в България засега те не се възприемат толкова добре",
уточнява Първанова.
Теодора Караджова уточнява, че класическият сегмент при ароматите е с над 55% по данни на "Нилсен България" и се развива с най-бързи темпове. "Следващата подкатегория на ароматерапия и примиум омекотителите (които са доста по-интензивни и наситени парфюмни аромати) е с дял около 30% и се развива с доста по-умерени темпове спрямо класическите варианти. Делът на сензитив продуктите (по-деликатни аромати, дерматологично одобрени продукти, подходящи за малки деца и хора с чувствителна кожа) също бележи двуцифрен ръст, като на пазара се появяват все повече продукти в този сегмент в сравнение с изминалите години", посочва Караджова.
Промоциите имат особено силно влияние в ниския ценови сегмент, където няма изявена лоялност към брандовете и потребителите са по-склонни да търсят разнообразие.
През последните години новостите при омекотителите се свързват с все по-трайни аромати, все по-концентрирани продукти, формули от ново поколение, които правят дрехите все по-меки.
Очакванията са пазарът на омекотители да продължи да расте. "От една страна той ще бъде движен от основните играчи и новите съставки, концентрация и визия на продуктите, а от друга – от новите марки, лансирани през последните 2-3 години", прогнозира Теодора Караджова.
Мартина Първанова смята, че в краткосрочен план разнообразието от аромати и ценовите промоции ще останат основните оръжия в битката за потребители. "Надявам се, че в бъдеще омекотителят ще се превърне в нещо повече от допълващ продукт при прането и ще даде началото на цяла нова категория продукти, свързана с грижата за тъканите извън тяхното почистване", коментира тя.
Факт е, че в САЩ и Западна Европа вече се продават производни продукти, различни от традиционните омекотители, чиято задача е единствено да ароматизират - кристали, спрей за дрехи, почистващи лепящи ролки с аромат и др. Тяхното идване в България предстои.


description: Журналистката и носител на наградата "Човек на годината" пред "Капитал"

title: Надежда Цекулова: Границите между добро и зло се размиха много в България

maintext:
Усещането за натиск е до голяма степен въпрос на лично решение, смята Надежда Цекулова.
© Цветелина Белутова
"Настоящето политическо ръководство на министерството показа абсолютна резистентност както към здравия разум, така и към гражданската реакция."
"Политическите елити като че ли рязко осъзнаха, че ако се преструват, че гражданският глас не съществува, просто нищо няма да последва."
Журналистката Надежда Цекулова спечели тазгодишната награда "Човек на годината" на Българския хелзинкски комитет, която се връчва за принос към правата на човека и правозащитността. Тя е дългогодишен журналист на Българското национално радио с ресор здравеопазване. През последната година участва активно в усилията за спасяване на център "Фонд за лечение на деца" - една от малкото доскоро работещи институции в сферата на здравеопазването. През април 2016 г. ГДБОП и специализираната прокуратура нахлуха във фонда и арестуваха почти всичките му служители. Обвинения няма, но това даде свобода на здравния министър Петър Москов да назначи нов директор на звеното и да смени правилника за дейността му. Оттогава средствата за лечение на тежко болни деца се отпускат трудно, а много родители получават откази на молбите си. Надежда Цекулова, която е и бивш член на обществения съвет на фонда, е сред хората, които разобличават действията на здравното министерство и ръководството на фонда, и дават гласност на последиците от тях за здравето и живота на болните деца. Тя организира няколко протеста срещу лошите практики във фонда и отразява активно случващото се в личния си блог . "Капитал" потърси журналистката за разговор за фонда, границите между и на журналистиката и гражданския активизъм и нейните хора на годината.Финансови. Според мен едни хора просто припознаха едни лесни пари. Това, което ме изненада в този казус, обаче, не беше стремежът да бъдат усвоени тези пари, защото този стремеж не е нов. Откакто през 2010 г. беше написан новият правилник на фонда, беше създаден обществен съвет и тази институция започна да функционира по начина, по който ние помним, има систематични и доста последователни опити от страна на администрацията на министерството на здравеопазването (МЗ) да си възвърне контрола върху управлението на това звено и неговия бюджет. Но при предишни политически ръководства на МЗ тези опити са били парирани - в част от случаите поради достатъчно наличие на здрав разум у тези ръководства, в други поради страх от гражданска реакция. Настоящето политическо ръководство на министерството показа абсолютна резистентност както към здравия разум, така и към гражданската реакция. Дори и към законите.Аз си задавам същия въпрос. Мисля си, че 30-те процента комисионна от 6-те милиона за медицински изделия (близо половината от бюджета на фонда за лечение на деца отива за закупуване на медицински изделия за операции в България - бел. ред.) са смешно малко пари, за да предизвикаш това, което се случва в момента. За мен 2 млн. лв. са страшно малко пари, за да поставиш в риск живота и здравето на не малко деца. Но вероятно има хора, за които това не са малко пари.БНР традиционно има представител в обществения съвет. В предишни години се случи така, че хората, които представляваха радиото в съвета, не се занимаваха толкова активно с проблемите на фонда. В един момент един от директорите на програма "Хоризонт" ме попита искам ли да се занимавам с това, защото имаше проблем с настоящия представител. За мен това беше въпрос, на който нямаше абсолютно никакво съмнение какъв ще е отговорът. Така или иначе се занимавах с фонда и за мен това беше абсолютно естествено развитие на нещата. Бях част от обществения съвет около година и девет месеца. Една седмица преди арестите през април 2016 г. ме смениха.Моето обяснение - което е абсолютна спекулация и няма никакво доказателство за него - е, че ръководството на здравно министерство се разбра с тогавашния генерален директор на БНР Радослав Янкулов радиото да си изтегли проблемния човек. А аз бях такъв, защото вдигах много шум. Радиото - в лицето на тогавашния си генерален директор - според мен се съгласи да бъде използвано по този начин.Усещането за натиск според мен е до голяма степен въпрос на лично решение. Аз никога не съм си позволявала да се усещам притисната. Не съм се чувствала притисната и в моментите, в които не съм срещала разбиране на работното си място, например. Човек прави това, което му е най-близко до вътрешното усещане. Ако ти е по-лесно да се почувстваш притиснат, да си замълчиш и така да се чувстваш по-комфортно в кожата си, постъпваш по този начин. За мен това никога не е било алтернатива. Аз не се чувствам добре когато знам, че съм имала да кажа нещо, а не съм го казала.Мисля, че това е процес, който върви от 2013 г. насам със страшна скорост. Не че при първото правителство на ГЕРБ е имало изключително активно гражданско участие, но като че ли тогава все още властите не се бяха сраснали толкова силно помежду си, нямаше толкова силно изградени зависимости и все още беше възможно с достатъчно активна кампания и с достатъчно добре аргументирани искания да се променят някакви процеси и тяхната посока. След управлението на правителството "Орешарски" и при сформирането на втория кабинет на ГЕРБ, струва ми се, този процес тотално умря. Политическите елити като че ли рязко осъзнаха, че ако се преструват, че гражданският глас не съществува, просто нищо няма да последва. И през последните три години те функционират по този начин според мен. Това, което аз виждам отстрани, е как едни хора си говорят едни неща, но това на никого не пречи.


description: Търгът за двата парцела зад Централна гара в София ще бъде между Коледа и Нова година

title: Съдебен изпълнител продава имоти на ТЦ-ИМЕ за над 24 млн. лв.

maintext:
ТЦ-ИМЕ беше ключова компания в структурите на Цветан Василев преди фалита на КТБ
© Юлия Лазарова
60
хил. кв. м приблизително е общата площ на двата предлагани парцела.
Два парцела с обща площ от близо 60 хил. кв.м в София, собственост на Технологичен център – Институт по микроелектроника (ТЦ-ИМЕ), се продават от частен съдебен изпълнител за 24.2 млн. лв. Длъжникът някога беше ключова компания в структурите на Цветан Василев, но след фалита на Корпоративна търговска банка (КТБ) се смята, че се контролира от лагера около депутата от ДПС Делян Пеевски.В дружеството дори беше назначен временен синдик преди две години по искане на свързваната с депутата "Сиболе", но Софийският апелативен съд отмени обезпечителната мярка. Сега производството е по реда на Данъчно-осигурителния процесуален кодекс, който урежда събирането на публични вземания. Върху двата имота има ипотека и възбрани, включително от други съдебни изпълнители. Самата продажба ще стане чрез търгове с тайно наддаване, които ще се проведат в седмицата между Коледа и Нова година.Имотите се намират в местността Задгарова артерия на столицата и включват два парцела с площ 31 311 кв.м и 27 836 кв.м. Частен съдебен изпълнител Иван Чолаков е обявил начална цена от 12.8 млн. лв. за първия и 11.4 млн. лв. за втория. Сумите не включват ДДС, но данъкът е дължим, като данъчната основа ще бъде определена след приключване на публичната продан, става ясно от обявите. За участие във всеки от търговете кандидатите трябва да внесат задатък от 20% от обявената първоначална цена. Предложения се подават до 27 декември, а отварянето на офертите ще стане на 28 декември сутринта.Върху имотите има договорна ипотека в полза на Обединена българска банка, както и възбрани от частни съдебни изпълнители и по други производства. От обявите не става ясно кой е взискателят по делото, а Чолаков не беше открит за коментар. Справка в Имотния регистър показва, че през последните месеци има множество възбрани върху различни имоти на ТЦ-ИМЕ.Компанията е регистрирана с предмет на дейност научноизследователска дейност, но реално се занимава с отдаване на имоти под наем и инвестиции. Последният й отчет в Търговския регистър е от 2012 г., а за миналата година ръководството е подало само баланс. От него става ясно, че дружеството има активи за 752.2 млн. лв., половината от които нетекущи (главно инвестиции). Текущите активи са основно търговски и други вземания. Данни от регистъра КАПИ показват, че през 2014 г., когато КТБ фалира, а в ТЦ-ИМЕ влезе временен синдик, приходите на дружеството са се свили наполовина и то е излязло на загуба (виж таблицата). В компанията официално заети са трима души.ТЦ-ИМЕ някога беше основна фирма в структурите на Цветан Василев и най-големия длъжник на КТБ. Сега компанията се управлява от един от свидетелите срещу Василев – Теодора Танева. Последният отчет е подписан от нея като изпълнителен директор и от Бисер Лазов като съставител. Лазов е бивша дясна ръка на банкера, който впоследствие премина в лагера на Делян Пеевски.Веднага след като банката беше затворена, срещу ТЦ-ИМЕ беше подадена молба за откриване на производство по несъстоятелност от свързваната с Пеевски "Сиболе сървисис инкорпорейтид България". Софийският градски съд (СГС) наложи предварителни обезпечителни мерки, като назначи временен синдик и запорира вземанията на дружеството по банковите му сметки в КТБ.През март 2015 г. обаче Софийският апелативен съд отмени определението за обезпечителните мерки, като заключи, че СГС на практика е обосновал решението си с аргументите на молителя "Сиболе". "По делото няма предоставени доказателства, които да обосноват нуждата от наложени привременни обезпечителни мерки", се посочва в определението на апелативните съдии.


description: Търговският баланс на страната за ноември се размина с прогнозите. Износът е превишил вноса с 4.6 млрд. долара, сочи статистиката, вместо очакваните...

title: Японските акции прекъснаха 9 сесии на повишение

maintext:
Търговският баланс на страната за ноември се размина с прогнозите. Износът е превишил вноса с 4.6 млрд. долара, сочи статистиката, вместо очакваните 5.02 млрд. долара. Основният индекс на босата в Токио Nikkei 225 се понижи с 0.04%, а минимално е понижението и при Kospi, който губи 0.03%. Китайският Shangahi Coposite губи четвърт процент. Днес централната банка на страната повиши целевия курс на юана спрямо долара, което се очаква да навреди на износа.
Информацията е актуална към 08:10ч.


description: За профилактика на ротавирусите и рак на маточната шийка са отделени 2.1 млн. лв.

title: Държавата ще покрива още един вид ваксини

maintext:
Великобритания въвежда продукта през юни 2013 г., като лекарите успяват да обхванат 93% от децата, и в резултат броят на регистрираните инфекции намаляват със 78%.
15 болници съдят здравната каса
15 частни болници подадоха жалба до Върховния административен съд, с която искат магистратите да забранят на институцията да разпределя средства от излишъка си за плащания на лекарства, при положение че не е изплатила извършената дейност от болниците. Става въпрос за медицински услуги, които излизат извън месечните лимити на клиниките. Сумата на изработените клинични пътеки на тези болници е общо 717 347 лв., но към нея се очаква да се присъединят още лечебни заведения, коментира Николай Болтаджиев, председател на Националното сдружение на частните болници.
Това ще е втората препоръчителна ваксина, след тази срещу рак на маточната шийка. За двете препоръчителни имунизации здравната каса ще получи трансфер от здравното министерство в размер на 2.1 млн. лв. До момента всички желаещи купуваха ваксината срещу ротавирус сами, което им струваше около 400 лв. Здравната каса предприема стъпката, защото всяка година плаща между 10 и 12 млн. лв. за лечение на деца от 0 до пет години с ротавирусни гастроентерити. Заболяването протича изключително тежко в ранна детска възраст и децата бързо изпадат в тежко състояние. Всяка година по данни на Центъра за заразни и паразитни болести се отчитат между 18 и 20 хил. случая.Ваксината е в списъка на препоръчителните продукти от 2010 г., но до момента родителите си я купуваха сами. По същия начин преди няколко години се процедираше и с тази срещу рак на маточната шийка, но в момента желаещите родители могат да ваксинират децата си безплатно.Проучванията показват, че в Белгия, която е една от първите европейски страни, въвели ваксината, още на първата година – 2008, броят на случаите с бебета под една година, които са пострадали от ротавирусна инфекция, намалява с 81%.


description: Камион се вряза в тълпа посетители на коледен базар, убитите са 12

title: Германската полиция разследва "вероятна терористична атака" в Берлин

maintext: Германската полиция разследва "вероятна терористична атака", след като камион се вряза в коледен базар в Берлин в понеделник вечерта. Убитите са 12, а ранените – 48.Шофьорът е търсещ убежище от афганистански или пакистански произход, информират органите на реда, цитирани от ВВС. Предполага се, че е пристигнал в Германия през февруари като бежанец. Според местната преса е известен на полицията за дребни престъпления, но не и за връзки с терористични организации.Първоначално германските политици избягваха да наричат кръвопролитието "терористична атака", но по-късно от вътрешното министерство коментираха, че "много неща сочат именно в тази посока".Камионът се е врязал в базара, който е бил пълен с посетители – туристи и местни, помитайки щандовете. Шофьорът е бил заловен, след като е слязъл от камиона и е избягал пеша. Очевидец го последвал на разстояние, след което се обадил на полицията, която бързо го задържала.Органите на реда потвърдиха, че човек, за когото се предполага, че е полски гражданин, е намерен мъртъв в камиона. Опасенията са, че той е истинският шофьор на превозното средство и е бил отвлечен. Полският собственик на камиона потвърди, че шофьорът е изчезнал и не е осъществяван контакт с него от понеделник следобед.Германският канцлер Ангела Меркел следи постоянно случая, посочва говорителят й. "Скърбим за загиналите и се надяваме, че многото ранени ще получат помощ", казва той.САЩ определиха случилото се като очевиден "терористичен акт" и обещаха помощта си. Новоизбраният президент Доналд Тръмп обвини "ислямските терористи" за "клането" на християни в германската столица. "Днес има терористични атаки в Турция, Швейцария и Германия. И положението само ще се влошава. Цивилизованият свят трябва да промени мисленето си", написа той в социалните мрежи.


description: На срещата не присъстваше новоизбраният кмет на "Младост" Десислава Иванчева

title: Без консенсус приключи дискусията за презастрояването в кв. "Младост"

maintext:
© Юлия Лазарова
Главният архитект на София Здравко Здравков, инвеститори и собственици на имоти в столичния район "Младост", представители на общинската администрация и на гражданските организации дебатираха и изказаха позициите си по възникналото напрежение около протестите срещу застрояването в района. Въпреки че целта бе да се предложат решения на проблемите със застрояването в квартала, стана ясно, че консенсус трудно ще се постигне все още.Собствениците на имоти в района се възмутиха, че новият кмет на "Младост" Десислава Иванчева не присъства лично. Иванчева беше основна движеща сила на протестите срещу застрояването в района, след което се кандидатира за кмет. Вместо нея на срещата имаше само представители на местната администрация.Един от собствениците на имоти, Димитър Любенов, застъпи тезата, че протестите са манипулация, в "Младост" територията е "преозеленена", а етикетът "презастроена" не е коректен. Собствениците бяха единодушни, че липсата на достатъчно разяснения и позиция на Столичната община в хода на конфликтите са довели до дълбоките разриви между тях и останалите жители на "Младост".Главният архитект Здравко Здравков обясни, че ще се търсят решения за всеки казус отделно, за да е максимално коректен процесът. "Създаването на мораториум - това са тежки и опасни формулировки", каза Здравков по повод идеята за местен референдум, който да забрани всякакво строителство в квартала. Той сподели, че е бил подложен на прокурорска проверка за разрешителното за строеж, което е дал за т.нар. кучешка полянка между блоковете 70, 71, 77 и 78, която е констатирана липса на нарушение.Главният архитект Здравко Здравков е поръчал на социологическата агенция "Маркет ЛИНКС" да разбере какви са настроенията в блоковете 70, 71, 77 и 78 в квартала, които се намират в близост до един от проблемните парцели.Според изследването близо 60% от 336 запитани жители на тези блокове са чували за протестите, свързани със застрояването на зелени площи, а всеки трети е участвал в тях. Около 87% смятат, че те са справедливи. Също 80% от хората там не си спомнят през 2009 г. да са чували за обществени обсъждания на действащия ПУП, когато са били и определяни параметрите на застрояването на спорните терени. Само един от анкетираните е участвал лично в такова обсъждане.На страната на собствениците на имоти застават едва 0.9% от анкетираните, които смятат, че те имат права и протестите са опити за изнудване. Над 58% пък смятат, че не е справедливо с пари от данъците общината да заплати на собствениците стойността на тези имоти и те да не се застрояват. От отговорите на анкетираните обаче не става ясно зад какви конструктивни предложения застават.


description: Characters Live е международна платформа с български създатели, която има интересната цел да доближи писатели, сценаристи и режисьори с прототипи на...

title: Characters Live - Капитал

maintext:
Илюстрация Алеко Желязков
Увеличаване Алеко Желязков
Смаляванеа>
Characters Live е международна платформа с български създатели, която има интересната цел да доближи писатели, сценаристи и режисьори с прототипи на героите им, и по-точно – разказаните от самите тях истории. На сайта всеки може да се регистрира и да отговори на поредица от въпроси, свързани с личността ви или потенциалните ви реакции към определени ситуации.Зад идеята стои Алеко Желязков, режисьор, аниматор и сценарист, в чиято визитка за документалния филм за фрийрайд културата в страната "Следи" и сценарият Mirror, който му печели уъркшоп в студиото на Кевин Спейси в Лос Анджелис."През лятото на 2015 г. написах сценарий за късометражен филм - младо момиче попада в любовен многоъгълник. Гледните точки на мъжете около героинята постепенно трябваше да разплетат историята. Усетих се, че неволно съм превърнал героите си във функции, които действат и говорят с конкретна цел, зададена от мен. Помислих си колко хубаво би било да има мрежа за развитие на литературни герои, в която писатели онлайн намират по дадени критерии реални хора, регистрирани в мрежата, и се вдъхновяват от разговорите си с тях. И тъй като нямаше такава, се наложи да я създам."Засега потребителите са основно от България, Великобритания и САЩ, като популяризирането в чужбина е една от целите пред екипа. Платформата е още на няколко месеца, но Алеко е убеден, че тя ще бъде от полза на всички в креативния процес. "Вярвам, че всяка личност крие в себе си удивителни нюанси и опит, които биха вдъхнали живот на интересен художествен герой. Убеден съм, че дори да си счетоводител в държавната администрация и да се считаш за най-скучния човек на света, след няколко отговора на нашите специално подбрани въпроси у теб ще се "отключат" врати към неподозирани кътчета на душата ти."Може да разгледате и да се включите в платформата на www.characterslive.com


description: Light селекцията от събития тази седмица

title: Календар - Капитал

maintext:
"Летящият холандец" на живо от Мадрид
Снимки Javier del Real
На 23 декември от 21 ч. българско време мадридската опера Teatro Real излъчва на живо и безплатно за цял свят операта "Летящият холандец". Тя ще може да се гледа от страницата им във Facebook и чрез платформата им "Дигитална ложа" ( www.palcodigital.com ). На 27 декември постановката ще бъде излъчена по Испанското национално радио от 21 ч. ( www.rtve.es ) и за всички страни - членки на Евровизия. Операта в три действия се излъчва без прекъсване. Представленията на живо в Мадрид са до 3 януари.
Белослава
я
а
с
те си
самата певица
Специални гости ще са Деси Андонова и
Клуб
начало:
билети:
:
–
от
www.eventim.bg
- Концерт на група "Оратница" с гост-музиканти, сред които световният шампион по бийтбокс SkilleR, въздействащият глас на Ася Пинчева и каба гайдата на Тодор Михайлов от "Тъпани и гайди".
Клуб
в централен подлез на НДК, Билети: 7 лв. предварителна продажба от Ticketlogic.bg и партньорските каси, на място – 10 лв.
"Светът е Коледа"
Държавна опера – Пловдив,
Хор на пловдивските момчета "Стефка Благоева", хор "Детска китка", хор и оркестър на Държавна опера – Пловдив.
декември
– Stefano Mango & Simon Adams, с танцувално и разнообразно хаус звучене с афро, груув и фънк елементи в клуб Carrusel. Вечерта в 22:00 ч. с музикална селекция на Zimone от bossa nova, loungue и down tempo музика в нашия Social Time.
Клуб Carrusel, вход: 30 лв. с включена напитка - 50 ml Glenfiddich, за информация и резервации: +359 877 078 080; +359 889 969 687, след 14.00 ч.
- "Ъпсурт" и Миленита
Nova
Cass
- Swing Christmas – концерт-спектакъл с класически балет, коледна музика в стил суинг, поп, валс и блус, коледни истории и светлинни ефекти в една творческа концепция. Селекция от коледни класики на Васил Петров - 16 композиции с различна интерпретация като It`s beginning to look like Christmas, White Christmas, Let it snow, Santa Claus is coming to town, Blue Christmas, Jingle bells, Ave Maria.
Пловдив, Дом на културата "Борис Христов", 19:30 ч.
-
Коледни песни на живо от вокална група "Мики Маус" и специален гост Васил Петров под съпровода на бенда на предаването "Нощни птици".
Sofia Live Club, 16:00 ч. Билети на място за възрастен – 7.00 лв., за деца над 3 години – 3. 00 лв.
26 декември
28 декември
– Иван Лечев, Стунджи, Веселин Веселинов-Еко и Мирослав Иванов, представят най-новия си албум 10 ½ след 15-годишното затишие.
Бургас, бар
ч.
- Новогодишен концерт на Софийската филхармония с диригент Вахан Мардиросян, Светлин Русев, цигулка, и Антон Марков, баритон, с участието на НФХ "Светослав Обретенов". В програмата са включени произведения от Йохан Щраус–син, увертюра към оп. "Прилепът", Моцарт - Adagio Е-dur KV 261 за цигулка и оркестър, Аугустин Лара – "Гранада", П. И. Чайковски – Малка увертюра из балета "Лешникотрошачката", оп. 71 и др. Концертът ще се повтори и на 30 декември.
Зала "България", четвъртък, 19:00 ч., билети: от 20 до 50 лв. на
31 декември
- Нова година с изпълнения на живо на групите Jeremy? и Dead Man's Hat и с участието на Станислав Сланев–Стенли. Концертните сетове ще бъда редувани от диджей сетове на DoLittle и Feel. Без задължителен минимум консумация, нито куверти.
Клуб "Терминал 1", отваряне: 21:00 ч., начало на концертната част: 23:00 ч., билети и вход на място: Eventim.bg - 25 лв. на предварителна продажба, 30 лв. на самата дата и на място, вход на място след 03:00 ч. - 10 лв.
Под заглавието "Ти си", на което ще звучи "български Ethno, балкански Brass и мощен Bass", са събрани над десет изпълнители - "Тъпани и гайди quartet + Asti Dance",
/
hampions,
SkilleR,
и др.
Клуб
билети от Ticket Logic Bulgaria, 15 лв. (-40%). 250 бр. До 27, Last minute билет: 20 лв (-20%), магазин "На тъмно", книжарница Booktrading, Fastpay, Office 1. На място: 25 лв.
Ако се чудите къде и кога може да чуете и видите на живо David Bowie, Robbie Williams, Depeche Mode, U2, Gorillaz, Michael Jackson, AC/DC, Rolling Stones отговорът е прост: на Коледа, в центъра на София, на In Concert Party. Събитието обединява концертни изпълнения на най-големите световни звезди в Гранд Хотел "България", зала "Овална" (Бул. Цар Освободител № 4) в неделя, 25.12.2016 след 22 часа. На 5 големи екрана ще се прожектират концерти. И за да може усещането да е точно като на сцена, покривът на построената през 1934 година зала "Овална" ще се отваря в определени моменти.
Повече за събитието в Facebook
Изпълнения на живо от Casual Threesome с авторски песни на групата и кавъри на The Rolling Stones, The Doors, The Beatles, Jimi Hendrix, Foo Fighters, Led Zeppelin, Queens Of The Stone Age, The Subways, Nirvana, Jet, Lenny Kravitz и други. Концертните сетове ще бъдат редувани с диджейски от Radoslav Gergov & Unkle Billy.
Клуб "Строежа", отваряне: 21:00 ч., начало на концертната част: 23:15, билети: 15 лв. на предварителна продажба, 20 лв. на самата дата и на място (Eventim.bg), вход след 03:00 ч.: 10 лв.
-
клуб представя събитието
,
Backstage б
www.eventim.bg
В концерта "Сцена под звездите" на софийския площад "Княз Александър I" тази година ще се включат Владимир Ампов–Графа, Поли Генова и Studio 121 с хореограф Милен Данков, инди-рок музикантите от JEREMY, група "Тангра", както и Берковската духова музика, ансамбъл "Български ритми" и др. Водещи ще бъдат певицата Йоанна Драгнева и журналистът Георги Любенов.
площад "Княз Александър I", начало: 22:00 ч.
Организацията
представя събитието
с участието на диджеите
САЩ,
Италия и диджеите от "Метрополис"
Билети: 30 лв. от касите на eventim и ticketportal.
Специално за Новогодишната нощ от Германия идва диджеят
(
Ball)
Carrusel,
ачало: 22.00
уверт - 100 лв.,
лед 01.00
., вход – 50 лв.
Welcome to Paradise
с
в няколко
с различна
ще се представят
български и
и
арендби изпълнители –
повече на:
Buba Play
ървото мобилно видеоприложение
, посветено
на децата.
о събира на едно място
детски телевизионни канал
, които могат да бъдат гледани в реално време, както и селекция от над 500 часа детски анимационни филми и
Baby TV, Disney Junior, Fix & Foxi, Cartoon Network, Disney Channel
заглавия като "Пчеличката Мая", "Пипи Дългото чорапче", "Астерикс", "Тарзан", "Костенурката Сами", "Овцата Шон", "Жълтурко" и
Създателите на приложението гарантират, че децата няма да попаднат
Buba Play
рaзработено като мултискрийн за iOS и Android
смартфони и таблети. Всеки, инсталирал за пръв път Buba Play, получава свободен достъп до пълното му съдържание до края на годината.
на
Архивирана памет.
представи е
В него могат да се открият
като
са представяни
тяхното
registersofia.bg
Нов детски проект, който трябва да допълни качествено и полезно забавлението на българските съвременни деца, се появи преди дни. "Маргаритка" е дело на Виктория Терзийска (Вики от "Мастило") и Яна Липованска и стартира с компактдиск с 11 от най-известните български детски песнички в съвременен аранжимент и изпети от едни от известни изпълнители - Белослава, Графа, Михаела Филева, Орлин Павлов, Вики от "Мастило", Любо Киров, Тони, Вензи, Мариана Попова, Мая Бежанска, Борко Чучков. Сред песните са: "Зайченцето бяло", "Над смълчаните полета", "Зеленчуци, който не яде", "Мама ми купи днес", "Дъга", "У дома часовник трака", "Мила моя мамо", "Чело коте книжки" и всички те са със съвременно звучене. В диска са включени и специални кареоке версии на всички произведения, интересна книжка с текстове и подарък стикери за най-малките.
Постановката по музика и либрето на Рихард Вагнер е копродукция на оперите в Лион, Берген, Лил и Opera Australia. Режисьор-постановчик е Алекс Ойе, един от шестимата артистични директори на La Fura dels Baus, най-известната авангардна театрална компания в Испания. Тяхната церемония по откриването на Олимпиадата в Барселона през 1992 г. и до днес се смята за една от най-зрелищните в историята на игрите.представпроектSoulful Christmas Partyнай-популярнии обичани песни с нови аранжименти в компанията на световноизвестни фънки и диско хитове, селектирани за случая отDJ Marten, който освен със собствен сет ще участва и в изпълненията.Yalta,22:00 ч.,предварителна продажба22 лв., а в деня на концерта30 лв.www.eventim.bgи НФХ "Св. Обретенов" със специалното участие на хор "Бодра песен" при ОДК – Шумен. Празнично настроение с изпълнения на произведенията "Снежинки" на А. Дреников, Noel, Noel на А. Адам, Te Deum на Пучини и песните All I Want For Christmas Is You, О, Tannenbaum, Stille Nacht, Jingle Bells и др.Зала "България", 19:00 ч., билети: 20 – 50 лв., отHunt- традиционен празничен концерт на, сопраното Евгения Ралчева и мецосопраното Петя Петрова. Програмата включва традиционни коледни мелодии и песни от цял свят и е с участието наПловдив, Дом на културата "Борис Христов", 19:00 ч.с двете си живи банди се срещат предколедно на сцената на софийския клуб Mixtape 5. На сцената с тях ще излязат Мария Драгнева, балети диджейКлуб Mixtape 5, билети предварителна продажба: 15 лв. в мрежата на Eventim.bg, цена на вход: 20 лв.Музикантите отсе събраха след 30 години, за да радват отново феновете си. Към Дани Ганчев, Стенли и Константин Марков се включват Иво Чалъков – китари, и Стефан Попов – ударни (и двамата ex Gravity Co.), за да изпълнят емблематични песни като "Оловният войник", "Жулиета", "Бъди какъвто си".Sofia Live Club, билети: 30 лв., цена на място ще е 40 лв., от мрежата на Eventim и партньорските каси.Концерт наи женската вокална формация Avigeya. На събитието ще се продава и новият албум на smallman с Иван Шопов Inner Oceans, написан в Родопите и записан в Лондон с продуцента Джордж Апсиън.Клуб "Терминал 1", начало 22:00 ч., билети в мрежата на Eventim.bg на цени от 15 лв. на предварителна продажба и 18 лв. на самата дата и на място.Във виенската катедрала "Свети Стефан" във Варна, композитор, диригент, преподавател, капелмайстор и музикален директор, завеждащ музикално-литургичните прояви в един от най-знаковите християнски храмове в Европа – Stephansdom, ще изпълни органов концерт с виенското сопрано Сузане Курц и със специалното изпълнение на две камерни творби за орган, цигулка и виолончело. В програмата произведения от Й. С. Бах, Йозеф Хайдн, В. А. Моцарт, Ф. Б. Менделсон и др.Варна, катедрала "Свети Стефан", 20:00 ч.Alive, 22:00www.eventim.bg.традиционен Новогодишен бал в операта, концерт с участието на Мартина Дорак и Давид Ситка, солисти на прочутата опера в австрийската столица, и с тенора Ивайло Михайлов. Гост-диригент е Антон Шабуров, Русия.Пловдив, Дом на културата "Борис Христов", 19:00 ч.Kristijan Azirovich OrchestraGuca CDia,High Roll, Ogonek, Monotype, Funkware, Krivak&Charoday, RujiMixtape 5,в което с диджей сетове ще имат световноизвестните и актуални артисти Richie Hawtin, The Martinez Brothers и Tale Of Us. Вратите отварят в 20:00 часа.Зала "Арена Армеец", билети: 50 – 80 лв. VIP билети: 100 лв.,илети: 200 лв. оти партньорските каси.Hello 2017Dustin Zahn,Luca Agnelli,Sutra Records & Kittклубч., кMultiroom концепция –различни залиатмосфера, музика и програмарумънскпоп, хип-хоп иLariss,100 KILA, Ice Cream, Billy & Lexus, DJ Doncho, DJane Emma, Mister V.Paradise Center,http://newyear.bg/.е името на пв Българияизцялосериали –др. Портфолиото, което ще се обновява непрекъснато, е подходящо за деца от 0 до 14 годинина "неподходящо за възрастта им съдържание, както това би могло да стане чрез други интернет платформи".и заПовечеwww.bubaplay.bg.Регионален исторически музей – София,лектронен регистър на паметниците и художествените елементи на територията на Столичната община.възпоменателните обекти, художествените елементи и произведенията на изкуството в обществената среда на Софияпаметна плоча, паметник, скулптура, чешма/фонтан, свободно стоящ паметен знак, декоративен елемент. Информацията за конкретен паметник съдържа: пълно наименование, описание, вид, дата на създаване, исторически период, към който спада, автор, точно местоположение, което е визуализирано, и чрез приложена карта се грижи за цялостната поддръжка на регистъра. В регистърасведения заместонахождение, характеристика и актуално състояние. Информацията постоянно се допълва и актуализира.Компактдиск "Маргаритка" е на касите на бензиностанции ОМВ и книжарници Ciela, цена: 10 лв. Повече информация и други проекти: на www.margaritka.bg


description: При 98,61% преброени бюлетини партията на бившия премиер Никола Груевски води срещу опозиционната социалдемократическа фракция на Зоран Заев СДСМ с...

title: ВМРО-ДПМНЕ печели с малка преднина изборите в Македония

maintext:
© Ognen Teofilovski
При 98,61% преброени бюлетини партията на бившия премиер Никола Груевски води срещу опозиционната социалдемократическа фракция на Зоран Заев СДСМ с 14 736 гласа (или 1,25%), съобщава Държавната избирателна комисия на страната, цитирана от местната "Нова тв". Заради малката разлика в гласовете избирателният орган все още не е обявил разпределението на мандатите, но лидерите и на двете водещи партии обявиха, че са победили на изборите. Всяка от партиите може да вземе около 51 мандата, като за съставяне на правителство в 120-членния парламент на страната е нужно мнозинство от 61 депутата.Новосформираният албански блок БЕСА е изненадата на изборите и печели 4.48% от вота (при 89% от преброените гласове), а Демократичният съюз за интеграция на Али Ахмети остава третата политическа сила със 7.33%. Други две албански фракции най-вероятно ще влязат в парламента с двама или трима депутати и резултати между 2.5 и 3%.Всички партии обявиха, че изборите са протекли честно и без сериозни нарушения."Режимът падна, животът спечели, Македония написа нова страница в световната история - отхвърли режим само с писалка и гласуване", заяви лидерът на СДМС Зоран Заев. В последната година и половина страната беше в политическа криза заради скандал с подслушване на висши функционери на доскоро управляващата ВМРО-ДПМНЕ, която доведе до оставката на Никола Груевски и назначаването на специален прокурор, който да разследва корупцията по високите етажи. Предсрочните избори в страната бяха договорени с подкрепата на ЕС и бяха отлагани няколко пъти заради опасенията на СДСМ за изборни манипулации от страна на Груевски.


description: Двете дружества подписаха в последния работен ден на годината

title: "Овергаз" сключи нов договор с "Булгаргаз" за доставките на газ през 2017 г.

maintext:
Клиентите на "Овергаз" потребяват около 300 млн. куб. метра газ годишно, което е около 10% от годишното потребление в България.
© Мария Съботинова
Конфедерацията на работодатели и индустриалците в България (КРИБ)
също
предупреди, че е готова на стачни действия
заради незаявените в срок доставки на природен град от
"Овергаз Мрежи".
За да тушира напрежението от енергийния регулатор предприеха спешни промени в наредбата за ценообразуване, с които
Частното газоразпределително дружество "Овергаз мрежи" подписа нов договор за доставката на природен газ с "Булгаргаз" днес (30 декември), казаха от "Овергаз" за "Капитал". Количествата, които държавната компания ще осигури за частното газоразпределително дружество са около 300 млн. куб. метра, с които ще бъде задоволено годишното потребление на клиентите на "Овергаз". Компанията притежава 10 лиценза за разпределение и снабдяване с природен газ на територията на 51 общини като снабдява над 60 хил. домакинства и около 3 хил. предприятия и обществени сгради.До нов договор между двете компании се стигна след като през септември "Овергаз мрежи" поиска прекратяването на действащия такъв от първи януари. Една от причините за това, е че от частната компания се надяваха да осигурят алтернативни доставки за потребителите си, коментира заместник-изпълнителния директор на дружеството Светослав Иванов в интервю за "Капитал". В крайна сметка компанията е сключила договор с друг доставчик, но по думите на Иванов цената на руския газ в момента няма алтернатива като цена. Това е и причината в крайна сметка разпределителното дружество да поиска подновяването на договора си с "Булгаргаз". "Осъзнаваме, че това е неочакван ход за много хора на пазара, но когато има такива ситуации, човек трябва да търси пожарната", коментира още Иванов.Друга причина от "Овергаз мрежи" да поискат прекратяването на договора си през септември е тяхното настояване за предоговаряне на условията, които държавното дружество предлага. От "Овергаз" смятат, че след като представляват 15% от техния пазар те имат право да получат нерегулирана цена на газа, при условие, че сами осигурят преноса си на газ. От частната компания не са доволни и от наказателната клауза в договора, която се налага при неспазване на заявеното потребление в определен диапазон.По повод на тези исканията от "Булгаргаз" бяха коментирали, че няма как да предложат различни условия само на един от клиентите си.Нежеланието от страна на "Овергаз" да продължи договора си с "Булгаргаз" и да не заяви нужните количества в срок предизвика недоволството на големите индустриални потребители на газ, обединени в Българска федерация на индустриалните енергийни консуматори. Причината за това е, че така "Булгаргаз" не е предвидила достатъчно капацитет за пренос на румънската граница на годишна база. С включването на количествата на "Овергаз" това трябва да стане на краткосрочни дневни и месечни търгове, на които обаче цената за пренос е по-висока. Това според БФИЕК ще предизвика допълнителни разходи на "Булгаргаз", които трябва да бъдат платени от всички потребители. Малко преди Коледа,всяка компания вече ще плаща сама предизвиканите от нея допълнителните разходи на "Булгаргаз" за пренос.До подписване на договор между "Овергаз" и "Булгаргаз" в последния работен ден на годината се стига за втора поредна година. В навечерието на 2016 г. това се случи, защото руската"Газпром", която държи 50% в "Овергаз" ненадейно спря доставките на газ за дъщерното си дружество. Това принуди "Овергаз" да поиска от "Булгаргаз" спешно да осигури газ за потребителите й през 2016 г. През тази година руският дял в основното дружество на холдинга "Овергаз мрежи" беше намален след увеличение на капитала. Основният пакет се контролира от Сашо Дончев.


description: Банката попадна в капана на политическата нестабилност на Италия

title: Monte dei Paschi прави спешен план за рекапитализация

maintext:
Паоло Джентилони, бъдещият премиер на Италия, може да се окаже ключова фигура в спасяването на Monte dei Paschi
© Remo Casilli
От Рим обявиха също в петък, че са готови да задействат спешен план за действие, ако проблемите на Monte dei Paschi се увеличат, каквито са изгледите. Банката разчиташе много на политическата стабилност в страната, която зависеше от референдума, организиран от подалия вече оставка бивш премиер Матео Ренци. Неговите идеи за радикална конституционна реформа обаче бяха отхвърлени от италианците. Президентът на Италия Серджо Мартела отправи молба към външния министър на страната Паоло Джентилони да състави правителство. Най-вероятно кабинет
ът
ще бъде съставен по-бързо от обикновено и ако има нужда от държавна помощ за банката, ще управлява процедурата.
Monte dei Paschi беше банката, която показа най-лоши резултати при европейските стрес тестовете през лятото. Желанието й беше срокът за рекапитализация да бъде удължен до 20 януари именно заради политическата нестабилност, създадена слез референдума. От ЕЦБ обаче смятат, че няма нужда от забавяне и Рим трябва незабавно да се намеси, за да не се стигне до фалит на банката. От Monte dei Paschi твърдят, че не е имало официална кореспонденция с ЕЦБ.
Според източници на Reuters, близки до банката, в ръководството цари умерен оптимизъм, че ще успее да се справи с набавянето на нужния капитал. Оптимизмът идва от бързото назначаване на кабинет начело с Джентилони. Очаква се средствата да бъдат осигурени основно от Суверенния фонд на Катар. "Все още има време. Катар продължава да бъде в играта и може да вкара нужната сума", коментира един от източниците.
Monte dei Paschi, третата по-големина банка в Италия, обяви в неделя, че ще направи последен опит за краткосрочно събиране на капитал от 5 млрд. евро до края на годината, съобщава Reuters. Банката приема тази стратегия като втори план, след като Европейската централна банка (ЕЦБ) отказа да даде на Monte dei Paschi повече време за рекапитализацията, която се старае да направи от дълго време. Решението на ръководството на ЕЦБ усилва напрежението върху италианското правителство да помогне за финансирането на банката. Monte dei Paschi обаче няма такива намерения и обяви още в петък, че ще продължи с търсенето на допълнителен капитал от частния сектор, макар засега да няма сериозен интерес от инвеститори.Според друг източник обаче новият план на банката показва, че ръководството всъщност е в паника. "ЕЦБ все още не е отговорила на запитванията. Все още няма правителство. Към този момент банката няма какво да губи", казва той. Според трети от източниците на Reuters банката няма да вземе решение дори за краткосрочното си бъдеще, без да има формална комуникация с ЕЦБ и финално решение относно удължаване на срока за събиране на нужните средства.Бъдещето на Monte dei Paschi изглежда изцяло в ръцете на политиците в страната, които се подготвят за предсрочни избори. За момента според социологическите проучвания най-висока подкрепа има движението "5 звезди" на Луиджи ди Майо. Според Ди Майо Monte dei Paschi трябва да бъде национализирана.


description: Така собственикът на Сибанк и ДЗИ създава най-голямата банково-застрахователна група в България

title: Белгийската KBC купува ОББ и "Интерлийз" за 610 млн. евро

maintext:
ОББ е четвъртата по големина банка в страната, която след обединението със Сибанк ще стане трета по пазарен дял
© Цветелина Белутова
Белгийската финансова група KBC обяви придобиването на четвъртата по големина банка в България - ОББ от досегашния й собственик гръцката NBG (National Bank of Greece). Сделката включва и 100% от капитала на "Интерлийз", което е третото по големина лизингово дружество в страната с 13% пазарен дял. Стойността на сделката е 610 млн. евро, а ефектът от нея е създаването на най-голямата банково-застрахователна група в България заедно със Сибанк и ДЗИ.В официалното съобщение за сделката от KBC уточняват, че ще използват собствени ресурси за плащане в брой на договорената цена за придобиване. В покупната цена са взети предвид 183-те млн. евро дивидент, който предстои да бъде изплатен на акционерите на банката (99.9% от капитала държи NBG). Цената се равнява на 1.29 пъти очакваната за 2016 година балансова стойност на активите след корекция с обезценки за 81 млн. евро на собствения капитал, които белгийската група е идентифицирала по време на финансово-правния анализ (due diligence).KBC вече има банка в България - Сибанк, като освен това е собственик и на застрахователя ДЗИ. Комбинацията от Сибанк и ОББ ще доведе до създаването на третата по големина банкова група в страната (след Уникредит Булбанк и ДСК) с приблизителен пазарен дял от 11%. Потенциалната синергии, както за приходите, така и за разходите, се изчисляват на приблизително 20 млн. евро преди данъци, посочват от KBC.Освен, че ще се превърне и в най-голямата банково-застрахователна група в България, KBC ще навлезе и на лизинговия пазар чрез придобиването на "Интерлийз", който е продаден в пакет с ОББ, както и в бизнеса с управление на активи и факторинг."През 2009 г. България беше определена като основен пазар в стратегията на КВС Груп. Това придобиване дава високи възможности за синергии, които добавят значителна стойност за нашите акционери. Заедно с ДЗИ, ОББ-Сибанк ще превърне КВС в истинска група-еталон в банковотозастраховане в България, в полза на клиентите, служителите и всички заинтересовани страни", коментира в прессъобщение Йохан Тейс, главен изпълнителен директор на KBC Group. "КВС ще има възможност да сподели своето ноу-хау и значителния си опит в областта на банковото застраховане, лизинга, управлението на активи и факторинга", допълва Люк Хисенс, главен изпълнителен директор за Международни пазари на КВС и председател на надзорните съвети на Сибанк и ДЗИ."Придобиването на ОББ ще ни даде възможност веднага да увеличим пазарния си дял както при кредитите, така и при депозитите. Значително ще засилим и затвърдим настоящата си позиция на българския пазар и ще имаме възможност да играем основна роля в подпомагането на местната икономика", е коментарът на Петър Андронов, главен изпълнителен директор на Сибанк.Приключването на сделката подлежи на регулаторно одобрение от страна на БНБ и КФН, както и на потвърждение от Националната банка на Белгия (NBB), Европейската централна банка, както и одобрение във връзка с анти-монополното законодателство, т.е. КЗК или европейската дирекция по конкурентоспособност. Очакванията са тя да бъде финализирана най-късно през второто тримесечие на 2017 година.


description: Застраховката на катастрофиралия влак в Хитрино покрива сто пъти по-малко щети от гражданската отговорност на всеки автомобил

title: За страх уловки

maintext:
Щети, които 100 хил. лв ще покрият?
© Stringer
Един превозвач, подобен на "Булмаркет", обикновено има няколко вида застраховки. Едната е общата застраховка "Гражданска отговорност", която покрива щети към трети лица. Другата е Каско - за локомотива и железопътния състав. Третата е застраховка на товара, който най-често е чужда собственост и ако се превозват пътници - тяхна застраховка.От всички тези покрития, единственото, което може да бъде използвано за възстановяване на къщите в Хитрино и за изплащане на обезщетения за роднините на жертвите и за пострадалите, е общата гражданска отговорност.При нея обаче може да изникне съществен проблем, посочи Светла Несторова, председател на Асоциацията на българските застрахователи. Застраховката ГО за жп транспорта е задължителна, но до края на миналата година нямаше законово уреден минимум на размера на застрахователната сума, за която превозвачите да застраховат този риск. Такъв минимум бе приет, с много уговорки, едва с новия Кодекс за застраховането, който е в сила от 1 януари 2016 г. - той въведе минимална застрахователна сума при задължително застраховане на "Гражданска отговорност" в размер 500 000 лв. на застрахователно събитие и 2 000 000 лв. за всички застрахователни събития за срок от една година. Но всички полици, сключени преди това, които са в сила, най-вероятно са много под тази сума. От друга страна - дори новият минимум сам по себе си е твърде нисък за жп превозвачи и случаят в Хитрино е идеален пример за това.Стойността на застраховката на "Булмаркет" в "Булстрад", далеч не надхвърля 500 хил. лв., а е няколко пъти под тази сума, както става ясно от писмо на собственика Станко Станков до "Капитал" и потвърдено от друг източник. Повече от очевидно е, че дори тройно по-висока сума няма да е достатъчна, за да покрие щетите в Хитрино предвид броя на загиналите и ранените, огромната степен на разрушенията, от които 23 къщи напълно сринати, унищожена покъщнина, сложна инфраструктура и т. н.НКЖИ, която притежава релсите, също има застраховка срещу бедствия и пожари, но тя покрива само щетите по собствената й инфраструктура, а не по околните сгради.Според Закона за общинската собственост всяка община е длъжна да застрахова сградите си. Бедни общини като Хитрино (както вероятно и доста други) обаче прибягват до хитрости - застраховат имотите си на балансова стойност, която е доста далеч от възстановителната, коментира запознат с пазара застраховател.Надали има нужда да се пита колко от къщите в Хитрино са застраховани срещу бедствия и аварии. Според експертите едва ли има хора със собствена застраховка, която би позволила те да си получат парите веднага, без да се изчаква разследването.Така ситуацията е, че държавата (в лицето на всички нас, не на Бойко Борисов) отново ще поеме запълването на дупките там, където преди това се е постарала да не забележи празнините. Как например е възможно превозвач на опасен товар с потенциал на подвижна бомба, способна да разруши село, да се застрахова за щети към трети лица на обща стойност половин милион лева? За сравнение - вашата гражданска отговорност, която всеки шофьор сключва за колата си, покрива неимуществени вреди до 2 000 000 лв. при един пострадал, и до 10 000 000 лв. - за повече от един. С други думи - ако две коли с газови инсталации се бяха взривили насред Хитрино, хората там щяха да получат повече пари, отколкото сега държавата заедно със застрахователите им предлагат.


description: Код червено или кои са нещата, които могат сериозно да се объркат догодина

title: Рисковете през 2017 г.

maintext:
- След бурната 2016 на хоризонта за догодина мигат тревожно червени лампички в различни точки на света и в България
- Събития като хаотичен Brexit или твърдо приземяване на икономиката на Китай са малко очаквани, но ще имат огромен ефект
- Ако всичко, което може да се обърка, се обърка, 2017 има всички шансове да остане в историята като годината, подписала смъртната присъда на ЕС.
От 2011 г. насам неизменно дълговата криза в еврозоната е основен рисков компонент на всяка прогноза. Сега не е особено различно, макар източникът на турбуленции този път да не е толкова Гърция (не че и там не висят въпросителни), а Италия. Банковият сектор на четвъртата по големина икономика в ЕС отдавна поражда притеснения със своите 360 млрд. евро лоши заеми, но в края на 2016 г. той изглежда взривоопасно, особено след като страната беше обхваната и от политическа криза.
Дълговата криза в еврозоната е основен рисков компонент на всяка прогноза.
Фотограф: Alex Domanski
Правителството вече подготвя план Б, като на 19 декември поиска от парламента до 20 млрд. евро нов дълг. Но предвид надигащите се евроскептични сили в страната и вероятно предстоящите избори съвсем не е ясно колко смелост ще може да си позволи кабинетът в оставка. На този фон типичните забавяния на реформите в Гърция и търканията с европейските й донори изглеждат далечна опасност, но нов епизод от нейните епично разгарящи се и потушавани кризи могат още през пролетта да се насложат на италианската и да завихрят перфектна буря.
Малцина могат с ръка на сърце да кажат, че разбират процесите в огромната китайска икономика.
Фотограф: Kim Kyung-Hoon
А това от години насам генерира предупреждения от анализатори, че всичко може да излезе от контрол и вместо опитите за меко кацане балонът може да се сгромоляса твърдо на земята. Бившият главен икономист на МВФ Кенет Рогоф вижда в това най-голямата опасност за световната икономика и подчертава, че ако то се случи, няма заместител като "вносител и потребител от последна инстанция".
Британския премиер Тереза Мей настоява страната да контролира своите граници и имиграцията от ЕС.
Фотограф: Francois Lenoir
Приключението Brexit обаче тепърва започва. И доколкото няма яснота нито кога то ще се случи на практика, нито под каква форма, опасенията остават валидни. В свой доклад Citibank посочва няколко ключови риска, свързани с различните етапи на развода между ЕС и Обединеното кралство. Политическите са свързани с още едно залитане към евроскептицизъм, в случай че има предсрочни избори във Великобритания заради вътрешни разногласия в правителството, с конституционна криза заради неяснотата кой и как да задейства прословутия член 50 за напускане на ЕС и с евентуален нов шотландски референдум за независимост.
Популистите
Марин Льо Пен и Геерт Вилдерс
Фотограф: Reuters
След това идва първият тур на президентския вот във Франция на 23 април. И ако Вилдерс триумфира, това ще е още една стероидна инжекция за Марин льо Пен след американската. "Тръмп прави Льо Пен да звучи разумно", отбелязва пред в. New York Times Франсоа Езбур, специален съветник на френската Фондация за стратегически изследвания и председател на Международния институт за стратегически изследвания. "Неговата победа й дава порядъчност. Всички знаят, че тя не е Тръмп - тя е способна да използва съществителни и глаголи и е интелектуално кохерентна по отношение на това, което иска", добавя Езбур. А тя иска да поведе Франция извън еврото и ЕС с референдум в британски стил.
Стабилността на Турция се изплъзва бавно под юмрука на Ердоган
Фотограф: Murad Sezer
Това превръща с бързи стъпки една доскоро стабилна и икономически добре развиваща се държава в бойно поле. В допълнение - в Турция има почти 3 млн. бежанци, армията и полицията са отслабени от чистките на Ердоган и ситуацията започва да прилича все повече на бедствие, чакащо да се случи.
Политическата 2017 отсега е бременна с много рискове, които могат да се родят още през пролетта. По всичко личи, че парламентарните избори ще бъдат в края на март или началото на април, а заедно с тях е възможно властта да се смени в много радикална посока. Един сценарий изглежда особено притеснителен - на власт да дойде комбинация от социалисти и популисти (най-вероятно т.нар. националисти).
Красимир Каракачанов (вляво) и Валери Симеонов - лидерите на Патриотичния фронт
Фотограф: Цветелина Белутова
Черните лебеди (по Насим Талеб) са онези събития, които връхлитат неочаквано, имат огромно въздействие и могат да бъдат обяснени със задна дата. Те са много по-опасни от предвидимите рискове - най-малкото защото заварват всички неподготвени. След бурната 2016 на хоризонта за догодина мигат тревожно червени лампички в различни точки на света и в България. В следващите редове сме описали някои от тях. Но нека истинските песимисти да не се успокояват, че знаят какво лошо ще се случи - класическите черни лебеди са непредсказуеми и може да има дори и по-драматични събития. Ако искате да не си разваляте коледното настроение, прочетете този текст, с надеждата, че описаните по-долу събития може и да не се случат.Иронично това, което прави ситуацията трудна за преодоляване, са именно правилата на Европейския банков съюз, въведени с идея финансовите институции на континента да бъдат заздравени и да не се налага отново да бъдат спасявани от данъкоплатците. Забраната правителства да наливат пари в банките, без преди това акционерите и негарантирани кредитори да са понесли големи загуби, в момента изправя властите в Рим пред сложна дилема.Ако те изпълнят духа на европейските правила, рискуват да си навлекат неконтролируем публичен гняв (а може би и банкова паника), тъй като поради особености на местния пазар много домакинства също осъзнато или не се оказват държатели на дългови инструменти, които ще трябва да понесат загуби. Ако пък при първата по-сериозна криза бъдат заобиколени или директно потъпкани правилата, това ще предизвика търкания с други членки, които, макар и в доста по-скромни размери, също наложиха непопулярни мерки при преструктурирания на свои банки. А и ще внесе фрактура в доверието в самия банков съюз, от което много анализатори виждат опасност за целостта на еврозоната.Най-голямата банка в страната, Unicredit, обяви мащабно преструктуриране, което включва разпродажба на активи (при вече обявени сделки за дела й в полската банка Pekao и асет мениджъра Pioneer), продажба на лоши кредити, рязане на разходи и набиране на 13 млрд. евро капитал. Буквално в последните дни преди Коледа най-проблемната институция, Monte Dei Paschi, прави последен опит да изпълни зададения от ЕЦБ срок до края на годината да набере 5 млрд. евро капитал от пазара и да избегне национализация. Проблемите обаче далеч не спират с нея и практически целият сектор, базиран основно на традиционно банкиране, страда от въведените от ЕЦБ отрицателни лихви, които изпиляват маржовете и правят сектора неприветлив за инвестиции.Според анкета на InteractiveInvestor сред 9000 британски инвеститора Китай е най-перспективният фондов пазар за 2017 г. И това е донякъде нормално - в свят, където въпреки все по-трудно проницаемата за здравата логика парична политика на отрицателни лихви растежът е анемичен, китайският двигател, пърпорещ с централно планираните 6.5% годишно, изглежда изкушаващо.Същевременно малцина могат с ръка на сърце да кажат, че разбират процесите в огромната икономика, още повече че дори и в ръководството на комунистическата партия никой не вярва на официалните данни. Това прави още по-трудно да се направлява дирижабълът, който от над 30 години се подклажда от дългови горелки надуващи имотния и корпоративния сектор с лесни кредити чрез държавните банки.Тези предупреждения не са нови и досега Китай умело ги опровергава. Основното притеснение от 2016 г. са галопиращите цени на имотите и те изглеждат поне засега овладени и последните два месеца официалната статистика (да, да с цялото недоверие към нея) отчита спад, макар и на годишна база данните да сочат 12% поскъпване. Отливът на капитали насред поевтиняващия юан също изглежда сравнително контролиран, а изчерпването на валутните резерви е далеч на хоризонта. Заявките от Китайската централна банка за ново плавно затягане също дават усещане за все още здрав захват.Рискът той да бъде изпуснат изглежда по-малък от предходни години. Но ако се случи и възможностите за смекчаване на удара навсякъде другаде са по-малки от всякога.Още преди да излязат резултатите от британския референдум, икономисти от цял свят чертаеха апокалипсис при евентуално "да". Е, почти нищо от това не се случи. Поне засега. След първоначалния шок на пазарите ситуацията се нормализира, а данните за британската и европейската икономики остават добри.Икономическите последици също зависят от преговорите между Лондон и Брюксел, които се очертават дълги и сложни. Доколкото към момента не изглежда двете страни да са променили възгледите си по ключови теми, предстоят интересни времена. Например британският премиер Тереза Мей настоява страната да контролира своите граници и имиграцията от ЕС и това кара мнозина в Брюксел да заключат, че базираните в Обединеното кралство банки и застрахователи неизбежно ще загубят своите т.нар. права на единния финансов паспорт, благодарение на които британските компании могат директно да обслужват бизнеси и клиенти в ЕС. Ако Великобритания бъде лишена от това право, много глобални финансови гиганти, които използват страната като хъб за достъп до европейския пазар, ще трябва да поемат значителни допълнителни разходи."Британците се надяват, че когато започнат същинските разговори, нещата ще се успокоят. В действителност е по-вероятно да се случи обратното", посочва в свой анализ колумнистът на Financial Times Гидиън Рахман (Gideon Rachman). Според него преговорният процес ще разкрие огромната пропаст между работните хипотези на двете страни. В резултат взаимното ожесточение бързо ще се увеличи - и преговорите биха могли да се разпаднат необратимо. Ако краят е разрушителен, бизнесът ще бъде ударен силно. Загуба на достъпа до единния пазар за Великобритания например ще доведе до повече разходи за компаниите. А това ще се отрази неблагоприятно върху конкурентоспособността на кралството в Европа. Което пък ще отблъсне чуждите инвестиции и неминуемо ще доведе до спад на доходите на населението и загуби за икономиката.Последиците няма да са само за островната държава. Хаотичният Brexit ще е удар и за без това задъхващия се от наслагващи кризи ЕС.Brexit (когато и както да се случи) няма да е краят на ЕС. Но влизането на Марин льо Пен в Елисейския дворец може да бъде. Френските президентски избори през пролетта се очертават като най-големия тест за ЕС през следващата година. И макар засега проучванията да показват, че кандидатът на умерената десница Франсоа Фийон би победил лидерката на "Националния фронт" с доста голяма разлика на балотажа през май, още е рано за въздишки на облекчение.Загубата на крайнодесния Норберт Хофер на президентските избори в Австрия бе една от малкото добри новини за ЕС през отиващата си година. Но вотът показа, че почти половината австрийци харесват посланията му срещу имиграцията и политическото статукво и "за" Европа на нациите. Идващата 2017 предлага много възможности маршът на популистите в ЕС да продължи, особено ако умерените политици продължават да не могат да намерят адекватен отговор на съвсем легитимните притеснения на европейците от нарастващото неравенство, работещата само за някои глобализация и трудната интеграция на мигрантите.Първата страна, към която ще се насочат притеснените погледи догодина, е Холандия, където на 15 март крайнодясната и антиимигрантска Партия на свободата на Геерт Вилдерс ще се бори за първото място на парламентарните избори с либералите на премиера Марк Рюте. Вилдерс, който приветства победата на Доналд Тръмп в САЩ като "революция" и "патриотична пролет", имитира тактиките на кампанията за напускане на ЕС във Великобритания и твърди, че холандците също трябва "да си вземат обратно държавата".Ако уж немислимото се случи, дори спечелването на четвърти мандат на германския канцлер Ангела Меркел на изборите през есента вече ще е твърде малко и твърде късно за ЕС. Натоварената със свръхочаквания да бъде последна барикада срещу популизма, стожер на ЕС и пазител на неговите ценности Меркел няма как да се справи без партньор в Париж. И ако всичко, което може да се обърка, се обърка, 2017 има всички шансове да остане в историята като годината, подписала смъртната присъда на ЕС.Дълги години България приемаше Турция някак за даденост: голямата държава на югоизточната й граница, която е силна икономически и военно, с която невинаги можем да се разберем (основно защото не знаем как), но ако не друго, поне е предвидима. На фона на хаотичните Балкани това поне изглеждаше успокоително. Това постепенно се променяше в последните години, но през 2016 г. Турция окончателно се превърна в друга държава бързо и за дълго.Опитът за военен преврат върна страната десетилетия назад. Последвалата страховита чистка и затягането на хватката на Реджеп Тайип Ердоган, който прави пореден опит да обсеби властта с осъществяване на амбициите си за президентска република, заплашват да я върнат още по-назад.Потенциалните опасности за България вече са видими - неспособен да каже "не" на властния си голям съсед, премиерът Бойко Борисов послушно остави агентите на Дианета (турската религиозна служба) да опишат и каталогизират пребиваващи в България турци. Няколко от тях след това бяха изпратени набързо и въпреки българските и международни закони в посока Турция. Публичният залог беше опазването на границата от вълна от имигранти, които Ердоган заплашва да пусне. Дали това е единственият начин, по който Анкара държи за заложник българския кабинет, не знаем.И може да стане още много по-опасно. Заслепен от битката си с гюленистите, Ердоган буди стари демони и създава нови. Кюрдският сепаратизъм, поутихнал в последните години, се разпали и разкъсва с нова ярост живота в големите турски градове. Сирийските групировки, част от които Анкара атакува пряко, също имат мотиви да си отмъщават. Чудовището ИДИЛ изобщо не е умряло. Турция също така е и добър канал, през който част от недоволните от руската акция в помощ на режима на сирийския президент Башар ал Асад да си отмъщават на Москва (убийството на руския посланик Андрей Карлов не е изолиран случай - има вече потвърдени данни, че чеченци, които са участвали в боевете срещу Асад в Сирия, се намират в Турция и са таргетирани от руските служби).Ако ситуацията в Турция наистина излезе извън контрол, България ще бъде пряко засегната не само чрез потока от бежанци и мигранти, но и по още много линии - от икономическите пътища на турските стоки до въпросите на сигурността и тероризма. И не изглежда някой в София да има ясен план за действие.Ако от президентските избори имаше много ясен извод, той е, че има много сериозна ниша за краен популизъм. Подкрепата за кандидат като Веселин Марешки очерта притеснително големия брой хора, които са готови да подкрепят популярни, но неясни икономически послания. Подкрепата за фронта на обединените националисти показа потенциала, който може да се мобилизира с абстрактен страх и патриотарстване. Борбата с бежанците се превърна в основна тема на кампанията и защото беше подета от все още втората най-голяма партия в България - БСП. Това съвпадение на посланията не е единственото, което създава притеснения, че при благоприятни резултати на изборите през пролетта може да се стигне до коалиция между левите и националпопулистите. Двете политически групи имат и сходни икономически послания, като например това за незабавно увеличение на минималната пенсия (почти двойно до 300 лв., според Патриотите).Да се увеличат доходите на възрастните хора безспорно е необходимо, проблемът е единствено в предлаганите начини това да се случи. И двете групи нямат конкретни предложения откъде да се увеличат приходите в бюджета, освен абстрактната идея да се събира повече от данъци и да се бори контрабандата. Идеите на БСП за промяна на данъчната система - за премахване на плоския данък, макар и не окончателни, също допринасят за увеличаване на притесненията. Когато към това прибавим и липсата на силни икономически екипи и от двете страни, се получава неприятна комбинация с големи рискове.Накратко - неподготвени икономически популисти с идеи за бързи и сериозни промени, могат да разбъркат сериозно държавните финанси и цялата (с всички условности) икономическа стабилност и бизнес среда.


description: Няколко погледа към кариерата на изпълнителя, който ни напусна на Коледа

title: Аз и Джордж Майкъл

maintext:
Илюстрация Обложката на сингъла Freedom от 1990 г.
Увеличаване Обложката на сингъла Freedom от 1990 г.
Смаляванеа>
Любимата ми песен е
Freedom,
като
набиваше канчетата
"Моята" песен на Джордж Майкъл е Freedom. За мен тя е събирателно за едно много голямо, почти гигантско "ние": ние - децата на 90-те, ние - от дансинга, нашето навън, дори и част от нашето вътре. Защото тази песен има изключителната способност да те допуска в историята си, в ироничния си разказ, в отказа да живееш според чуждите очаквания. Песента, а и клипът, режисиран от Дейвид Финчър, успя да ни даде някакво невидимо общо живеене в една умна и красива поп култура. Тя си отиде, а сега и Джордж Майкъл и може би с тях онова "ние".
Джордж Майкъл почина неочаквано на Коледа, точно тогава, когато хитът на някогашната му група Wham! доминира ефира. Соло кариерата му обаче надгради с няколко нива невинния поп на дуото от началото на 80-те години и през следващите десетилетия изпълнителят се превърна не просто в звезда, но в личност, която едновременно прекрачва границите, без да престава да бъде актуална, провокативна, значима.За почитателите му в България изключително запомнящо се събитие остава концерта му в София през 2007 г., който той посвещава на преминалите през ада на дългогодишен съдебен процес български медици в Либия.Събрахме няколко мнения на хора, които са израснали с музиката на Джордж Майкъл."Харизматичен и чувствен – това са думите, които характеризират личността на Джордж Майкъл за мен. Красивият почерк в музиката и дълбоките му, смислени текстове са емблематични и с тях живеят поколения. Той е естетика във всеки детайл – и в музиката, и във видеата си. Можеше още много да ни дава... Тъга. Това е чувството. Но една истинска икона на поп музиката никога не може да си отиде..."Father Figure, определено. В това парче се прокрадва темата за "ментора" и preacher/teacher ролята. Но ако трябва да съм честен, дълго време си го разбирах като чисто любовна песен, съвсем наскоро слушах в много приятна компания MTV Unplugged концерта (който е най-жестокото нещо) и се заслушах малко по-внимателно...""Точно преди месец си припомнях какъв топъл и зрял албум е Older. Винаги ми е допадал малко известният факт, че не само си е композирал песните, но и е изсвирил доста от инструментите в албумите си, не е просто "един страхотен изпълнител" с божествен глас...""Любимата ми песен на Джордж Майкъл еразбира се! Защото е свързана с едно много приятно любовно чувство и усещането за свобода, което носеше,на пуританите."


description: Блокът ще опита да убеди ГЕРБ да направи нов-стар кабинет отново с Борисов премиер. Шансовете обаче са нищожни

title: Реформаторите все пак взеха мандата за правителство

maintext:
Представителите на РБ, които взеха мандата, бяха в интересен състав (от ляво на дясно): Александър Христов - член на Постоянното присъствие на БЗНС, Костадин Марков, зам.-председател на СДС, Борислав Великов, председател на БНД и Румен Христов, зам.-председател на СДС.
© НАДЕЖДА ЧИПЕВА
ГЕРБ пък за пореден път отговориха, че няма да участват в правителство на други политически сили в този парламент. Същия отговор реформаторите чуха и по време на срещата си с премиера в оставка миналата седмица.
След колебания и спорове до последния момент Реформаторския блок взе пак отстъпи пред СДС и неговия лидер Божидар Лукарски и реши да приеме третия мандат за съставяне на правителство от президента Росен Плевнелиев във вторник с идеята да опита да убеди ГЕРБ да състави нов-стар кабинет отново с премиер Борисов. Никой от лидерите на блока обаче не отиде в президентството. Нещо повече - формацията на Меглена Кунева Движение "България на гражданите", които бяха против взимането на мандата, както и тази на Корман Исмаилов - Народна партия "Свобода и достойнство", нямаха свои представители изобщо. Съпредседателят на парламентарната група Найден Зеленогорски (ДБГ), който според процедурата трябваше да вземе мандата, не присъства. Мандата получи Румен Христов, заместник-председател на СДС, а в президентството бяха още другият заместник-председател на СДС Костадин Марков, както и председателят на БНД Борислав Великов и Александър Христов - член на Постоянното присъствие на БЗНС.От коментарите на Румен Христов стана ясно, че целта на блока ще е да убеди Борисов и ГЕРБ да съставят правителство с този мандат, каквито възгледи бе споделил и ден по-рано лидерът на СДС Божидар Лукарски. От ГЕРБ няколко пъти вече бяха категорични, че няма да участват в опити за съставяне на правителство в рамките на този парламент. "Нищо друго не ме интересува в момента от това, да започнем да вдигаме цистерните в Хитрино", бе лаконичният коментар на премиера в оставка Бойко Борисов, попитан от журналисти дали ГЕРБ биха направили правителство с РБ. Все пак добави: "Ще се срещнем, ще говорим."До приемането на мандата се стигна именно под натиска на СДС и лидера му Божидар Лукарски, който влезе в конфликт по темата с ДБГ на Меглена Кунева. На заседание миналия петък парламентарната група на блока взе решение да върне веднага мандата на президента. Няколко часа по-късно обаче СДС обявиха, че не са съгласни с това решение и го смятат за нелегитимно. Така се стигна до разширено заседание на Изпълнителният съвет и парламентарната група на формацията буквално два часа преди процедурата при президента във вторник, на което ръководните органи на РБ са отстъпили пред Лукарски.Сутринта по bTV лидерът на СДС обясни, че блокът ще вземе мандата и ще опита да убеди ГЕРБ да направят правителство, да посочат премиер и министри. Неговото лично мнение е, че министър-председател трябва да е Бойко Борисов, защото е най-подходящ. Според лидера на СДС трябва да се направи опит за нов кабинет предвид политическата, икономическата и международната ситуация и дори заради трагедията в Хитрино. Той допълни, че алтернативата е след нови избори БСП и ДПС да управляват.Почти същите тези изказа и заместника му Румен Христов след срещата при президента. Според него "нормално и естествено е министър-председателят да е от ГЕРБ" и "нищо не пречи да предложим използването на мандата с основна конструкция от ГЕРБ, а защо не и с лек ремонт този кабинет да продължи да работи". Христов коментира още, че реформаторите не виждат причина за предсрочни избори, а съставянето на следващия кабинет след изборите нямало да е по-лесно. Добави и че получаването на мандата е огромна отговорност, тъй като "автентичната десница не е получавала мандат от 19 години"."Намираме се в конституционна процедура, в която президентът ще връчи третия и последен мандат за съставяне на правителство в това НС. Заслужава си да опитаме. Още повече в светлината на рекордния брой кризи, които се разиграват около нас в региона и по света", каза държавният глава Росен Плевнелиев при връчването на мандата.Срокът, в който трябва да стане ясно ще има ли ново правителство, е понеделник. Ако дотогава няма осигурена подкрепа, РБ ще върне мандата. От блока пак ще направят консултации с "Обединените патриоти", ГЕРБ, БДЦ и независими депутати.Шансовете обаче клонят към нула. След разговори с Патриотичния фронт по темата миналата седмица, след които се разбра, че Валери Симеонов и Красимир Каракачанов са склонни да подкрепят кабинет с мандат на РБ, но продължават да настояват в програмата му да бъда бъдат записани приоритетите им, свързани с пенсиите, бежанците и енергетиката.На фона на подобна обречена ситуация те явно ще опитат да разтеглят максимално времето в опит да отложат и дори да избегнат съставяне на проблематичния за повечето политически сили трети служебен кабинет. При връщане на мандата обаче президентът Плевнелиев все пак ще трябва или да състави за кратко време служебно правителство, което новоизбраният Румен Радев може да смени след 22 януари. Друг възможен вариант е да преназначи сегашното правителство като служебно - ако допуснем, че Борисов би приел ролята на служебен премиер.


description: П - Н16 – 18 .12Красива Коледа. Пето издание на коледния пазар с дизайнерски стоки "Ангели и прасета" ще се проведе отново в "Склада"....

title: Календар - Капитал

maintext:
П - Н
16 – 18 .12
Красива Коледа.
с дизайнерски стоки "
ще се проведе отново в
и
В селекцията попадат работи на
те от
и др.
В "Склада" (
ул. "Бенковска" 11, ет. 4) от
вход
свободен.
16 - 18.12
Изложение на минерали и скъпоценни камън
П-Н
16 - 18.12
Пълен цирк. В г аласпектакл ите "120 години българско цирково изкуство" специал ни гост и ще бъдат еквилибристът Енчо Керязов, правнукът на легендарния Лазар Добрич - Кристофър, и неговата трупа жонгльори върху гигантски сфери и фамилия Валдемар, която от три поколения е известна с виртуозни те си умения в акробатиката на коне, висшата езда и дресурата на екзотични животни.
В цирк "София" в "Зона Б-5", парк "Възраждане". Начало 19:00 ч. Билети от 20 до 50 лв.
Н
17.12
Швеция за България. В третото издание на а роматн ия и сладък коледен базар под шведското название Fika са селектира н и познати и нови продукти от Bogdanin Brothers , "Ива н А сен 22" - концептуална дизайнерска платформа , " Тоте Поте" , Shevitza , Hygge, AforAvocado , Vita copen hagen и други със специални празнични комплекти, подходящи за подарък. Още – в кусни шведски печива, приготвени от кулинарния тандем Иван Милтиядов и Кристина Николова.
В c osmos coworking camp (София, ул. "Ангел Кънчев" 3) от 11:00 до 19:00 ч., вход свободен. ход: 1 лв. Повече информация на: www.earthandman.org. > аласпектакл"120 години българско цирково изкуство"нибъдатвиртуозниHygge,hagenспециални празнични комплекти, подходящи за подарък.В ccoworking camp
С и Н
17-18.12
София и шоколадовата фабрика . Над 40 подбрани сладкари с всякакви десерти – от шоколадови торти до топли кроасани, от шарени макарони до вкусни ръчно изработени бонбони, ароматно кафе и интересни сладки коктейли ще се представят на "Сладък фест" . В програмата са предвидени и фокусници и игри за деца.
В "София тех парк". При покупка на билети до 15. 12 за деца от 3 до 14 години входът е 3 лв., над 14 години - 7 лв . При покупка на билети след 15.12 детските билети стават съотв е тно 5 лв. и 10 лв. за възрастни и младежи над 14 г.
Н
18.12
Комикс свят. Среща с един от най-известните италиански илюстратори Джипи (Джан Алфонсо Пачиноти) и представяне на книгата му "Земя на синовете" . Т алантът на Джипи като художник и разказвач се утвърждава и получава признанието не само на многобройните читатели, но и на международните журита, които му отреждат отличия като "Госини" или наградата "Златна котка" на фестивала в Ангулем – най-престижната награда в света на комиксите.
В НДК, ет. 2. Срещата е част от международния литературен фестивал. О т 13:00 ч.
Н
18.12
4 сватби и без погребение. Спектакълът на Камен Донев "За сватбите" ще се играе отново в София , след като беше представен в Русе и Варна. На сцената – отбрани български музиканти, танцьори, певици и комедийна виртуозност от актьор а, който ще разказва и коментира сватбените традиции на Балканите.
В зала "Арена Армеец", б илети от 25 лв. до 60 лв. от мрежата на Eventim.
21.12
Frozen. "Замръзналото кралство" е една от най-обичаните продукции на Disney и най-гледаната анимация на всички времена. На 21 декември публиката в София за пръв път ще има шанс да се пренесе в покритото със сняг кралство Арендел, както никога досега, с Disney Concerts: "Замръзналото кралство – филм с музика на живо".
Моментите от филма ще се редуват на големия екран под live съпровода на симфоничен оркестър и хор. Ще чуем Let It Go, Do You Want To Build A Snowman и Love Is An Open Door, представени на живо от професионални музиканти.
"Замръзналото кралство" е най-касовият филм на Disney за всички времена, с над 1 милиард долара приходи по света, приет с безкраен възторг от критиката и публиката, носител на две награди "Оскар" и "Златен глобус". Само в киносалоните в България филмът е бил гледан от 230 000 души, което го прави най-успешния филм на Disney у нас до момента .
В зала 1 на НДК, 19:30 ч., билети 45 - 80 лв. от OMV, The Mall, билетен център НДК и в мрежата на eventim.bg; деца до 4-годишна възраст влизат без билет, но нямат запазено седящо място.
до 29.01
Сантиментариум. Така се нарича първата самостоятелна изложба на Павел Червенков, в която ще бъдат показани портрети на хора в момента, в който остават насаме със себе си. Ч е рвенков е публикувал свои фотографии в списание " Егоист " , " Его " , Мах, Amica, Eva, Playboy, Elle, Harpers Bazaar, Grazia и др.
Изложбата е в Градска х удожествена г алерия.
Пето издание на коледния пазарАнгели и прасета""Склада". Организаторите обещават ръчно изработени български предмети и аксесоарискандинавски дизайн, подходящи за коледни подаръци, а и не само.дизайнериFormat jewellery & objects, Ясен Панов, Силвия Цветанова, MINTY, арх. Елиа Недков, студио Art.E, Нева Балникова, Николай СардъмовСофия,11:00 до 22:00 ч.,и, в което е предвидена и специална програма за децата с игри и викторини, а в къта "Треска за злато" ще се правят демонстрации на промиване на злато от речен пясък. Ще има конкурси и за най-добър минерален образец, за най-добре фасетиран скъпоценен камък, за най-добро художествено изделие от минерал.В Национален музей "Земята и хората", в